LidanRubinov/Halacha-QA huggingface dataset:
שאלה: מהות שמירת השבת והסבר לבחורה מתחזקת: אני בחור דתי, אוהב לקרוא וללמוד, אני קורא הרבה ספרים ולומד תמיד על הדת. חברה שלי באה מבית חילוני לגמרי, אני דת, ואין לי מושג על הדת, אני מסביר לה דברים לאט לאט ומקרב אותה, על רוב הדברים היא מסכימה אך יש דברים שבאים איתה מהבית מההורים והם עוקצים אותה לפעמים והיא מקשה עלי לתת לה תשובות. למשל בשמירת השבת, היא רגילה מגיל קטן שבשבת הם היו הולכים לטייל ולחרוש את הארץ כי שני ההורים שלה הם אנשים עובדים ורק בשבתות יש זמן והיא הייתה רגילה לטיולים כל שבת. ועכשיו היא שואלת אותי, כשנתחתן ונעבוד כל השבוע מתי יהיה לנו זמן לטייל? מתי יהיה לנו זמן לראות סרט טוב אם לא בשבת? מתי אני אוכל לכתוב וללמוד דברים אם לא בשבת?, היא מסכימה איתי על עקרון השבת אבל לא על הדברים שאסור, היא אומרת מזה מפריע לה שאני כותבת?, אני מנסה להסביר לה את מהות השבת ואת המנוחה ואת העצירה ממרוץ החיים, גם אמרתי לה שיש לדתיים זמן לטייל כמו בחול המועד וחופשות החגים וגם יש חופשות מהעבודה בנוסף אמרתי לה שאם מטיילים בטעם טוב ולא כל שבת זה יותר כיף, הכוונה שילד מחכה לחג כדי לטייל אז יש לו הנאה גדולה יותר מאשר שכל שבת הוא מטייל, בנוסף היא אומרת לי שהיא רואה אנשים שכבר בצהרי יום שבת מחכים לצאת השבת וזה באמת ככה אפילו אצלי במשפחה בשעה 4 כבר מסתכלים בשעון ומחכים מתי תצא השבת, ואין לי תשובות מספקות לתת לה וזה נושא קריטי בהתחזקות שלה, אני אשמח אם תתנו לי תשובה, בנוסף לזה שאין לה ידע והכרות עם הדת יש לה גם טפטופים אנטי דת מהמשפחה וזה מקשה עלי מאוד כי להורים שלה יש את השאלות החודרניות כגון איפה ה היה בשואה וכו ואני מתעלם מהשאלות האלה אבל אתם יודעים כמו שרשום בפרקי אבות, צריך ללמוד היטב כדי לדעת מה להשיב לאפיקורוסים. מצפה לתשובה וחג שמח!
תשובה: לך. שמחתי מאוד לקבל את מכתבך ולשמוע על הרצון הטוב שלך ועל הרצון שלה לשמוע וללמוד. לפעמים פונים אלינו כל מיני אנשים שאנו בקשר איתם ורוצים מאיתנו הסברים, אך לא תמיד אנו יודעים מה לענות. פעמים רבות אנשים שנתקלים במצבים אלו מחפשים תשובות, ואז התשובות שהם מוצאים לא כל כך מספקות, ובמקום לקרב הן רק מרחקות. לכן אחד מהדברים החשובים הוא לדעת להפנות הלאה. כשאדם לא כל כך יודע לענות, חשוב שהוא יסביר לשני שחוסר הידע להסביר נובע מקטנות שלו, ושחשוב לא להסתפק בקטנות הזו וללמוד ולברר במקומות טובים יותר. במקומות שרגילים לעסוק בדברים אלו ההסברים יהיו יותר מקיפים ויותר טובים. לכן לדעתי חשוב מאוד שלא אכנס עכשיו לכל השאלות אלא שתפנה אותה למקום שבו היא תוכל לשאול את השאלות וללמוד את התשובות. שאלות יפות כל כך כמו שהיא שואלת דורשות לימוד מסודר ולא תשובה זו או אחרת דרך האינטרנט. אם תרצו עזרה בהכוונה למקום לימוד שיתאים ושיעזור, אשמח להיות בקשר דרך האימייל שלי, ואעזור בכל מה שאוכל. בברכת הצלחה רבה, ואנא הזדרז לחזור אלי. הרב יצחק גרינבלט zahig1 gmail.com
שאלה: ניקוי כרובית: האם ניתן לנקות כרובית? אם כן - אשמח לדעת כיצד, גם אם זה דורש מאמץ וזמן.
תשובה: וברכת ד' לא ידוע לי, אלא בפרור של הראשים ובדיקת כל חלקיק וחלקיק מהכרובית דבר שלא ישאיר אותה שלם. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: לבדוק פליטת ובליעת כלים במעבדה: רציתי לשאול שאלה בקשר לכשרות הכלים לפסח. יש עניין של כלים בולעים פולטים ומה לעשות כדי להכשירם וכו, ויש את דעת האשכנזים ודעת הספרדים, אני לא יודע בדיוק לגבי איזה חומר, אני חושב לגבי זכוכית שהאשכנזים טוענים משהו אחד לגבי הבליעה והפליטה של הכלי והספרדים טוענים משהו אחר וככה גם ההלכה, שספרדים משתמשים בכלי ואשכנזים לא. עכשיו השאלה שלי היא כזאת, היום בטכנולוגיה שיש לנו, אפשר פשוט ללכת למעבדה או לשאול כל כימאי לגבי החומרים ולגבי הפליטה והבליעה שלהם ואז לדעת בבירור מה לעשות איתם ומה דרך פעולתם של החומרים כמו זכוכית ברזל וחרסינה, למה לא עושים את זה? למה עדיין יש אי הסכמות? אפשר לבדוק את העניין במעבדה וזהו. מקווה ששאלתי ברורה,
תשובה: אם מדענים מומחים בנושא יבדקו את הדברים ויקבעו קביעה חד משמעית, אפשר יהיה לקבוע מי צודק.
שאלה: חלב סויה לרגישים לחלב: האם מי שרגיש לחלב ומוצריו יכול להשתמש בפסח בחלב סויה?
תשובה: אם הדבר הכרחי לבריאותו ואין תחליף אחר - מותר.
שאלה: שיטת המטוטלת ככלי לזיהו אלרגיותי : האם מותר להיעזר בשיטת המטוטלת כדי לאבחן אלרגיה למאכלים. האלרגיה גורמת לירידה משמעותית באיכות החיים ולצורך בנטילת תרופות.
תשובה: פעם שאלו את אבא עליו ה על זה, והוא אמר שלפי דעתו אין בזה שום בעיה.
שאלה: מה לכלול במכירת חמץ: האם במכירת חמץ יש לכלול גם מוצרים שאינם חמץ גמור, אך אין עליהם כשרות מפורשת של פסח (רסק, בקבוקי שתיה קלה, קטניות וכד )?
תשובה: אדרבה, משתדלים להימנע ממכירת חמץ ממש אלא א"כ יש בביעורו הפסד מרובה. דברים שאינם חמץ, כגון: קטניות, אין צורך למכור. מוכרים רק דברים מסופקים.
שאלה: ניתוח לא דחוף בחול המועד: האם מותר לעשות ניתוח לא דחוף, כגון: הצרת קיבה (טבעת), בחוה"מ או שעדיף לחכות עד אחרי החג?
תשובה: אם אין דחיפות, דוחים לאחר המועד.
שאלה: קידוש לבנה בלי ראיתה מיד: ברכתי את ברכת הלבנה בחוץ ואז נזכרתי שלא ראיתי את הלבנה ויצא שרק באמצע הפסוקים שאחרי הברכה הסתכלתי. האם זה מעכב (האם קידוש לבנה זו בכלל ברכת הראיה) או שאומרים כל שראוי לבילה אין בילה מעכבת בו? ומה הדין אם זה קורה כשאני בבית ואחרי הברכה אני יוצא החוצה להסתכל, בדיעבד יצאתי? האם צריך לברך שוב פעם?
תשובה: צריך לראות את הלבנה לפני הברכה ולכן עליך לברך שוב.
שאלה: כשרות סיגריות לפסח: האם צריך כשרות לפסח לסגריות? ומה הדין לסיגרים (בטעמים)?
תשובה: לא.
שאלה: הומוסקסואליות: למה יש בעולם נטיה הומוסקסואלית? איזה תועלת יש בדבר מוזר שכזה? אגב, יש מחקרים שהתופעה נצפיתה גם אצל בעלי חיים מסויימים! מה זה כל הדבר הזה?
תשובה: לא כל כך קל לענות על שאלה כזאת דרך האי מייל אלא נעלה רעיון בקיצור. זה שיש תופעה בעולם החי אין לזה השפעה על בני אדם, הרי יש בעלי חיים שאוכלים אחד את השני ואף לא אחד יאמר לכן דבר זה הוא טבעי לאדם. אפשר לשאול על כל יצר למה הוא קיים, למה אדם רוצה לגנוב או יש לו משיכה לאשתו של השכן? אלא יש להתגבר והקב"ה מנסה אדם בכל מיני יצרים כדי לחזקו ולחסנו.
שאלה: שמחה דווקא באדר: למה יש את הקטע של השמחה דווקא באדר ולא בכסליו או ניסן, הרי גם שם ניצלנו מסכנת השמדה גמורה, ועוד, שם הייתה גם סכנה רוחנית שזה יותר חמור?
תשובה: לא רק באדר מצווים אנו על שמחה. חג סוכות נקרא בפי ח זמן שמחתנו. גם בשאר החגים יש מצוות שמחה. כנראה שיש סוגים שונים של השמחה והיא מופיעה בלבושים שונים. בחודש אדר זוהי שמחה שמלווה עם משתה. המשתה הינו ביטוי לשמחה שהוא פורץ גבולות שהוא מעל ומעבר לכללים. לעומת שמחת הסוכות שהיא שמחה שבאה לא בהתפרצות אלא בהדרגתיות. צריך את שני סוגי השמחה. השמחה היותר יציבה היא שמחת סוכות. היא באה לאחר כל הרגלים. היא באה לאחר עמל של ארבעים ימים. שמחת הפורים היא לא לפי הכללים. שמחת הפורים היא מתוך מצב של גלות ונפילה. ואז יש מהפך. יש כאן שמחה על הביטחון שגם במצבים מאד מסובכים כשיש צורך הגאולה מתפרצת ויש שמירה בהסתר הפנים גם היא מופיעה לעם ישראל. לכן גם אופי השמחה היא שמחה שפורצת גבולות.
שאלה: טומאה בימינו: 1.האם תוכלו בבקשה להסביר לי את המושג "טומאה"? המונח הזה מוזכר הרבה אך לא ברור לי מה הכוונה בו. בתקופת התנ"ך לטמאים היה אסור להכנס למשכן. האם זוהי המטרה של הטומאה? להבדיל בין מי שמותר לו להכנס לבין מי שלא? 2.גם דברים שלכאורה טבעיים, נחשבים למטמאים, כמו למשל: לאחר קיום יחסי מין (שאין ספק שזוהי מצווה גדולה) הגבר והאישה טמאים, או כאשר האישה בנידה היא גם טמאה. אם כך מה הכוונה בטומאה? מה בדברים הנ"ל כל כך רעים שהם מטמאים את הבן אדם? 3.האם גם בימינו יש טומאה? ואם כן מה זה אומר? מה האיסורים שיש לאדם טמא? למשל אם גבר נגע באישה בנידתה, האם מותר לו להניח תפילין, או שבימינו המשמעות של הטומאה היא רק זכר לתקופת בית המקדש?
תשובה: אענה בקצרה (כדרך התשובות באינטרנט) לשאלה שאפשר להתייחס אליה בהרחבה. טומאה הוא מושג רוחני מופשט שהתורה קבעה שנמצא במצבים מסויימים ובבריות שונות. במקום שיש חסרון של חיים יש טומאה. הטומאה החמורה ביותר היא אדם שמת והוא נקרא אבי אבות הטומאה. האדם הוא נזר הבריאה והקב"ה נפח בו נשמה וכשהנשמה מסתלקת במיתת האדם יש חסרון גדול של חיים ואז מופיעה הטומאה במלוא חומרתה. לטמאים יש הגבלות שונות בהתאם לרמת הטומאה שלהם. בד"כ הגבלות אלו קשורות ליכולות שלהם להתקרב אל הקודש. כגון להיכנס למקומות קדושים בבית המקדש, לאכול מאכלים קדושים (קורבנות, תרומה) וכד'. הדינים השונים של הטמאים הם תוצאה של הטומאה ולא הסיבה להם. טומאה אינה עונש ואינה באה בגלל עבירה של האדם וכד' אלא הטומאה באה במקום שיש חסרון של חיים, במקום שהיו יכולים להיווצר חים ולא נוצרו. ולכן כשהיתה יכולת לאיש ולאישה ליצור חיים - והם אינם נוצרו - ישנה טומאה אע"ג שאין כאן כלל אשמה של בני הזוג. אותו הדבר בטומאת נידה שבאה בעקבות היכולת לשאת עובר ברחם האישה, יכולת של חים שלא מומשה. לכן גם הטהרה מהטומאה נעשית ע"י טבילה במקווה, שבו יש מים 'טבעיים' (גשמים או מי מעיין) שלא נגעה בהם יד אדם, הננקראים מים חיים. הטובל נכנס כולו בבת אחת למים, מקום שבו אין לבני האדם יכולת לנשום, וכשהוא יוצא מהמים נחשב כאילו נולד מחדש ללא החסרונות שגרמו לו להיטמא. כיום אין כ"כ משמעות הלכתית לדיני טומאה וטהרה (אישה נידה אסורה לבעלה עד שתטבול ללא קשר לדיני הטומאה), מלבד זאת שאנו מוחזקים כטמאי מתים ולכן אנו אסורים בכניסה למקום המקדש. וכן כהנים נזהרים שלא להיכנס לבית קברות כדי שלא יטמאו בוודאות בטומאת מת. הטמא חייב, באופן כללי, בכל המצוות בתורה.
שאלה: שימוש בפסח במשאבת חלב אם: האם יש בעיה להשתמש במשאבה "לחלב אם" בפסח למרות שנעשה בה שימוש במשך ימות השנה? מראש!
תשובה: אין בה שום בעיה, רק לשטוף היטב.
שאלה: שימוש במשחות בפסח: האם מותר להשתמש בפסח בתחליב הגנה נגד השמש, ובכלל להשתמש במשחות?
תשובה: מותר.
שאלה: כלאים של תפוז ולימון: האם אפשר להרכיב תפוז צרפתי וגם סוג לימון הנקרא ליים על עץ לימון ביחד? ומתי יהיה אפשר לאכול את פירותיהם שהרי רק הלימון אינו ערלה?
תשובה: וברכת ד' אסור לישראל להרכיב הרכבה של תפוז ולימון. (לימון ליים - אינני יודע להכריע, אפשר להרכיב בצורה מסוימת או לקנות שתיל שכבר מורכב). חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: מטבע מזויף של 10 ש"ח: לכבוד הרב. קניתי באיזשהו יריד עירוני, ובאחת הבסטות המוכר סירב לקבל ממני מטבע של 10 ש"ח כי טען שהוא מזויף. (יתכן וקיבלתי מטבע זה מסוחר קודם שקניתי אצלו אך יתכן שהכסף היה בארנק כבר קודם לכן). לא הייתי בטוחה שטענתו נכונה ולא ידעתי מה לעשות, ולכן שילמתי במטבע זה בקניה בבסטה הבאה, שם המוכר לא העיר לי דבר ולקח את הכסף. האם טעיתי בהתנהגותי? כיצד ניתן לתקנה? ב ו
תשובה: אם ידעת שהמטבע מזויף אז אסור היה לך להעביר אותו הלאה למרות שמישהו אחר רימה אותך. לגבי התיקון - אם אינך יודעת מי המוכר, אין מה לעשות. אם את יודעת מי המוכר עליך לתת לו עשרה שקלים.
שאלה: מייבש חסה בשבת: בתשובה באתר כתב הרב שלחכמי ספרד לא תהיה בעיה בשימוש של מייבש חסה ידני בשבת ואילו לחכמי אשכנז עלולה להיות בעיה. מהו החילוק לאסור או להתיר? האם אפשר בבקשה לציין מקורות לאוסרים ולמתירים?
תשובה: לפי שיטת חכמי ספרד דברים גושיים בתוך נוזלים אינם נחשבים כתערובת ולכן אין בזה ברירה. חכמי אשכנז מחמירים שכן יש ברירה בדבר גושי בתוך נוזלים.
שאלה: דיני אבלות על סבתא: 1. אני אבל על סבתא שלי ורציתי לדעת, אם מותר לי להסתפר בתוך ה-30 לקראת ערב חג פסח שבוע הבא ביום שני? 2.האם מותר לי לקנות בגדים חדשים לקראת ערב חג פסח?
תשובה: על סבתא לא נוהגים את דיני האבלות ואתה יכול להסתפר ולקנות בגדים חדשים.
שאלה: הכשרת מוצצים לפסח: האם מספיק להרתיח את המוצצים כדי להכשירם בפסח? מדובר בתינוקות יונקים בני פחות משנה.
תשובה: כן. די לערות מים רותחים.
שאלה: מעיל לא מכובס בפסח: לא הספקתי לשלוח את המעילים לניקוי יבש. האם בפסח אפשר ללבוש אותם אחרי שבודקים שאין פירורים בכיסים?
תשובה: כן.
שאלה: לימון שנחתך בסכין: האם לימון או אתרוג שנחתך בסכין חמץ קרה הפך את הלימון לחמץ או שמותר לאוכלו בפסח?
תשובה: אכן הסכין מחמיץ
שאלה: כשרות מזון רפואי לפסח: בתנו בת החמש מוזנת אך ורק מפורמולה הנקראת קטוקל ואסור לה כל מזון אחר!!. חשוב לציין שהמזון מוחדר דרך גסטרוסטום ולא דרך הפה לכן אין לה הנאה מהמזון. ברכביבים מצויין סירופ גלוקוז מיובש מחיטה- האם זה בגדר חמץ? ובמידה וכן, איך אנו יכולים להשתמש במזון זה במהלך פסח? ממה להמנע? מה קורה במידה והשפריץ המזון על השיש, כיור שולחן וכד? בנוסף, ישנן מס רב של תרופות מן הסתם חלקן אינן כשרות לפסח, אך שוב הן מוחדרות רק דרך הגסטרוסטום והנן פיקוח נפש, כיצד יש לאחסנן? הרי הן בגדר חמץ שנמכר, אם ארשום עליהם חמץ יהיו אסורים בשימוש וכד.
תשובה: יש להבדיל בין חמץ ממש לבין לא כשר לפסח. לחולה מותר גם לא כשר, בפרט אם לא אוכלים אותו דרך הפה. אך חמץ ממש אסור בהנאה גם אם לא דרך הפה אלא אם כן הוא פיקוח נפש. כמו כן, חמץ ממש אסור להשהות בבית משום בל יראה ובל ימצא. צריך לברר אם את הגלוקוז מפיקים מחיטה יבשה או ע"י רטיבות של מים. אם כן, רק במקרה של פיקו"נ מותר.
שאלה: כוסות בליל הסדר - ואכילת הפסח: 1. מתי מוזגים את הכוס החמישית, ומה עושים איתה בסוף? 2. אחרי הנחת הכוס השנייה מגיעים לטפטוף היין בזמן הכרזת המכות, מאיזה כוס שופכים את היין, ואם זה מהכוס השנייה מתי מוזגים אותה מחדש? 3. הבנתי שאין לאכול בשר צלוי בליל הסדר עד למחרת, איך הדבר מתיישב עם מעשיו של הלל שהיה כורך פסח מצה ומרור ואוכלם יחדיו?
תשובה: 1. לא נוהגים לשתות כוס חמישי. 2. מטפטפים מהכוס הניצבת ליד כל אחד אותה אמורים לשתות אחרי ברכת גאל ישראל. אחרי הטפטוף ממלאים אותה מחדש. 3. רק בימינו לא אוכלים בשר צלוי כדי שלא ייראה כקרבן פסח מחוץ למקדש, אך הלל חי בזמן המקדש ואז אדרבה הייתה מצוה לאכול את בשר הפסח צלוי.
שאלה: כיור לבשרי וחלבי: יש לנו בבית כיור אחד שמשמש גם לבשרי וגם לחלבי. אנחנו מקפידים לא לשטוף כלים משני הסוגים יחד וגם לא לשפוך נוזלים חמים לכיור כשיש שם כלים. הפעם היו כלים חלביים בכיור (פחות מ24 שעות) ובטעות שפכתי עליהם מים רותחים מסיר פרווה. אני לא זוכרת אם היו מים לפני זה בכיור. מה דין הכלים? אם הכלים נטרפו האם כל הכלים או רק אלה שנגעו באותו זמן בדפנות הכיור?
תשובה: באופן כללי זה לא אוסר, כי הכיור עצמו הוא פגום מכל מיני מאכלים ודברים שהיו בו פעם, ולכן קשה לומר שהוא בלע ונהיה חלבי. הבעיה היחידה שיכולה להיות היא אם יש בכיור גם כלים חלביים וגם בשריים, ואז אם שפכת עליהם מים רותחים יש חשש שאולי אפשר להגיע למצב של איסור. אז זה מקרה נדיר, כי גם אז הרבה פעמים האוכל שעליהם כבר מקולקל והם לא נאסרים. הכיור עצמו, שעשוי מחרסינה, לא בולע. וגם אם הוא בולע, הוא בולע דברים פגומים. ואפילו אם נאמר שזה בולע, המציאות שהחלב יצא מהכיור ויבלע בסיר בשרי כ"כ רחוקה עד שזה כמעט ולא מעשי. עיקר הסיבה שאנחנו עושים שני כיורים היא כדי שלא יתערבבו הכלים בכיור, שלא ישפכו מים רותחים על צלחת עם חלב ביחד ועל צלחת עם בשר ביחד, אבל שדפנות הכיור עצמו יאסרו את הכלים, זה דבר נדיר ממש ולא צריך לחשוש לזה.
שאלה: התפילה ל המדינה: כמה שאלות בנוגע לתפילה ל המדינה: 1) עד לפני כמה זמן, אמרתי את התל"מ כמו שתיקנוה הרבנים הראשיים הראשונים למדינת ישראל (והשניים לארץ ישראל), הרב יצחק אייזיק הלוי הרצוג זצ"ל, והרב בן-ציון מאיר חי עוזיאל זצ"ל. כלומר, עם "ושלח אורך ואמיתך לראשיה שריה ויועציה, ותקנם בעצה טובה מלפניך". כיוון ששמעתי שכבוד הרב שליט"א שינה בתל"מ עקב הגירוש את "ושלח אורך ואמיתך וכו ", ל"והעמד בראשה אנשי חיל יראי אלוקים, אוהבי אמת ושונאי בצע, ושלח אורך ואמיתך אליהם ותקנם בעצה טובה מלפניך", גם אני שיניתי (זה הנוסח שקראתי בתשובה של הרה"ג אליעזר מלמד פה באתר, ששם הוא כותב את מה שכבוד הרב שליט"א מציע להגיד בתל"מ. באותה תשובה הוא גם כותב שמוסיפים בתל"מ באותה תקופה של התשובה התשס"ו גם תפילה ל המתנחלים. מהי? האם יש לומר אותה גם בימים הללו?). השאלה שלי היא, אם זה הנוסח הנכון לתמיד כמו שכותב הרב שליט"א, אז מדוע כבר הרבנים הראשיים לא כתבו כך? 2) מתי יש להגיד את התפילה ל המדינה? אני תימני, וקראתי בסידור "קול אליהו" לפי הפסקים של הגר"מ אליהו זצ"ל שיש להגיד אותה כאשר פותחים את ההיכל. מאידך בישיבה אנחנו אומרים אותה לפני מוסף. נוסח הישיבה שלי הוא ספרד. אז אני מבין שיש חלוקה בין אשכנזים לספרדים - אשכנזים אומרים אחרי הכנסת ספר תורה, ספרדים לפני הוצאת ספר תורה. האם ההבנה שלי נכונה? 3) אם בביה"כ שבו אני מתפלל לא אומרים את התל"מ, האם אני צריך להגיד אותה לבדי? יש לציין שאני מרגיש רצון גדול להגיד את התפילה.
תשובה: הרבנים שלפני הגרוש אמרו לפי המצב שהיה אז. ואחרי הגרוש נוצר הצורך לשנות ולתקן. אין מקום מסויים שבו צריך להגיד את התפילה ל המדינה וכל ציבור יכול לבחור לו היכן לומר תפילה זו. כל אחד יכול לומר תפילה זו, וגם אתה.
שאלה: כיסוי לפלטת שבת: האם יש אפשרות להכשיר שמיכה לפלטה של שבת שלא ע"י שליחה לניקוי יבש?
תשובה: רק הרתחה מועילה לא ניקוי יבש
שאלה: משחיז סכינים בפסח: אימי משתמשת במשך השנה במשחיז סכינים לסכינים בהם היא חותכת בשר. האם היא יכולה להשתמש במשחיז הסכינים להשחזת סכינים כשרות לפסח? ועוד שאלה לא קשורה לפסח- מותר להשתמש במשחיז הסכינים הנ"ל להשחזת סכין חלבי?
תשובה: משתמשים באותה משחזת לאחר שטיפה גם לחלב וגם לבשר וגם לפסח
שאלה: כוסו של אליהו: האם נוהגים לשתות את כוסו של אליהו למחרת בחג או שיש לשופכה? ב מראש.
תשובה: לא לשפוך להשתמש בקידוש למחרת
שאלה: אי הבנה בהשקפה הלאומית: בחסדי ה עלי זכיתי לחזור בתשובה וכיום ברוך ה אני קובע עתים לתורה. תוך כדי לימודי בגמרא מסכת סנהדרין פרק חלק נתקלתי לראשונה בסיפור עם חזקיהו המלך ע"ה וסנחריב ימ"ש, ואנחנו רואים שבאותו דור כל עם ישראל ישבו ועסקו בתורה וה ית בחסדיו הרבים הציל את עם ישראל מהקמים עליהם. אם כן, למה הרבנים היום מעודדים ללכת לצבא בטענה של "צריך לעשות השתדלות" הרי חזקיהו הע"ה לא נהג כן? יאירו הרבנים את עיני ושכרם כפול מן השמים.
תשובה: יש פיקוח נפש ולכן צריכים להתגייס לצבא. אם אף אחד לא ישמור את המדינה אז הפראים יפלשו ויסכנו את כל הציבור. אין מלוכה ללא צבא, גם בזמן חזקיהו היה צבא, מה שכתוב שכולם למדו הכוונה היא שגם בעלי המלאכה למדו תורה ולא רק תלמידי החכמים אולם ברור שהיו גם חיילים בצבא. וכן בזמן יהושע בן נון שהיה מרביץ תורה הראשון אחרי משה רבינו, היה צבא והוא עמד בראשו כמצביא. לדוד המלך היה צבא, וכל זמן שיש רשעות בעולם, צריך לשמור על עם ישראל.
שאלה: עצה והכוונה בענייני גזל: הרב, יש לי כמה שאלות בעניני גזל והשבת חפצים. אני זקוקה לעצה והכוונה. 1) כשהייתי בשרות לאומי תלמידה בכיתה ג הביאה לי אבן שאשמור לה אותה הנחתי אותה בתיק ושכחתי להחזיר לה. סימתי שרות לאומי בערך לפני שנתיים והאבן עדין אצלי. אני יכולה לזרוק אותה?או שזה אבן שלה ואני אמורה להחזיר לה אותה?אציין שזה מורכב להשיב את האבן היות וזה היה ממזמן, ואני כבר לא נמצאת בעיר שבה שירתתי. 2) חניכה נוספת שהייתה בכיתה א הביאה לי תמונה שלה ושל אחיה. באותו זמן שמחתי. אך כיום אין לי מה לעשות עם התמונה. האם אני יכולה לזרוק? השאלה נובעת מכך שאינני יודעת אם הוריה הרשו לה לקחת את התמונה כי היא רק בכיתה א. 3) מוסד מסוים בשרות לאומי היה חייב לי סכום של כמה שקלים. נשכח אצלי עט שלהם. הסכום שהם צריכים להביא לי יכול להתקזז עם העט? וכך אני נקייה והם נקיים? אציין שמורכב לי מאוד לשוב לשם ולהחזיר להם את העט. אני כבר לא נמצאת בעיר זאת. וגם זה מבייש אותי לדבר איתם על כך. אני לא בקשר איתם כבר שנתיים. 4) נשכח אצלי טוש של בנ"ע ששיך לסניף בעיר מסוימת בארץ. הטוש אבד לי. האם אני יכולה לקנות טוש שיהיה בערך באותו שווי ולהשיב לסניף בנ"ע הקרוב לביתי? וכנ"ל על ספר. מפסח לפסח אני תוהה מה הדין לפי ההלכה? ואני רוצה להיות נקייה מגזל.אוסיף שמאד מבייש אותי ללכת למקום השרות ולהשיב את החפצים הללו היות וסימתי שרות לפני כשנתיים.לכן אשמח האם יש דרך למחול על החפצים הללו. ושוב,
תשובה: 1. השאלה היא מהי ערכה של האבן. אם מסתמא התלמידה שנתנה לך אותה התייאשה ממנה, את יכולה לזרוק אותה. אך אם היא אבן מיוחדת שרוב הסיכויים שהיא לא התייאשה, צריך להחזיר לה. בכל מקרה, אם יש לך אופצייה לברר אצל התלמידה זה הכי טוב. 2. את יכולה לזרוק אותה, אבל לא מול עיניה כי זה מאוד פוגע. 3. זה בעיה, כי בד"כ לא עושים קיזוזים בלי רצונו של האדם. הדרך הטובה ביותר היא לשלוח להם מייל או להרים אליהם טלפון ולעשות את הקיזוז מדעתם. 4. אפשר. גם כאן עדיף להרים טלפון ולעשות את זה מדעתם.
שאלה: אכילת קטניות בפסח: לרב! אני נשואה לבעל ממוצא אשכנזי. יש ויכוח רב ביני לבין בעלי על נושא הקטניות. אני פשוט אינני מסוגלת לשמור על מנהג זה. הדבר גורם למריבות וחילוקי דעות שלא נפסקים!. אני יודעת שאישה צריכה ללכת אחרי בעלה וכך אני נוהגת בשאר הדברים אך לגבי מנהג זה אני פשוט לא מסוגלת. ואני שואלת, האם כאשר מדובר במנהג לא עדיף לשמור על בית יותר מעל מנהג? האם אני שמכבדת את בעלי בהכל, וזה כרוך בהמון ויתורים, לא יכולה לבקש שבנושא מנהג הוא יבוא לקראתי שכן הדבר אפשרי. אני חוששת מה יקרה בהמשך? הוא לא יאכל את האוכל שאני מבשלת בגלל חשש קטניות? ושוב, סלח לי כבוד הרב, אני לא מסוגלת להקפיד על הלכה זו ושאלתי היא, האם בעלי יכול לשנות ממנהגו ולא לעבור על הלכה למען בית?
תשובה: את יכולה לעצמך בלבד לאכול קטניות אולם מומלץ לא על השולחן בנוכחות בעלך ע"מ לא לפגוע בו קטניות ירוקות כגון שעועית בתרמילים מותרת גם לאשכנזים, אם זה פותר את הבעיה הדין שאשה הולכת אחר בעלה הוא משום בית שלא יהיו בבית אחד שני מטבחים לכן שמרי על הבית לגופו של עניין, איני מבין מדוע הימנעות מאכילת אורז וקטניות שבוע אחד בשנה עלולה לגרום לבעיות? המבלי אין שפע של מאכלים טעימים ובריאים מלבד קטניות? פסח כשר ושמח ו בית מעלל לכל
שאלה: גוי מרמה יהודי: אם אני מכירה גויה שמבשלת בשביל שתי נשים, הנשים חושבות שהגויה היא יהודיה. הבעיה היא שהגויה חולה ויש לה בעל נכה והיא תלויה בעבודה הזו, איך אפשר לפתור משהו? אמרו לה לספר להן שהיא גויה והיא לא רוצה, אי אפשר לשבת בחיבוק ידיים! מה לעשות אין לי שום רעיון. לך שאתה מקדיש מזמנך אלי!
תשובה: אפשר להימנע מהלגדיר אותה כגויה גמורה אך מאידך כל עוד לא בוררה יהדותה בצורה מסודרת יש בעיה עם בישוליה. אפשר להדליק כל שבוע נר נשמה גדול למשך השבוע, ואם אפשר לסמוך עליה שלא תדליק אש מגפרור או מצת אלא רק בהעברה מהנר הבישולים מותרים (מוטב להימנע ממילוי המצת כדי שלא תשתמש בו). או שמישהו מבני המשפחה יבשל כל שבוע את האוכל לכל השבוע והיא רק תחמם. תה, קפה וביצה היא רשאית לעשות לבד.
שאלה: חגיגת המימונה מיד לאחר החג: איך אלו שחוגגים את המימונה מכינים אוכל חמץ מיד אחרי הפסח, הרי צריכים משהו שהוכן אחרי פסח? איך אפשר להכין לחם בתוך זמן קצר וגם להביא לחנויות?
תשובה: מוכרים את הקמח לנוכרי ומשתמשים בו לאחר שקנו אותו מהגוי בחזרה. כך לפחות עושים אלו שיודעים, אם יש כאלו שמכינים לפני יציאת החג, זה אסור.
שאלה: הכשרת תבנית שטוחה לתנור: יש לי תבנית שטוחה שעליה מניחים תמיד נייר אפיה ועליו לחמניות או עוגיות לאפיה, האם יש אפשרות להכשירה לפסח?
תשובה: אם תמיד אופים רק עם נייר אפיה די בליבון קל וגם בפסח להשתמש רק בנייר אפייה כשר.
שאלה: מעשרות: לכבוד הרב אני מאורסת לבחור שכרגע עובד על מנת לחסוך לחתונה, משום שככול הנראה לא תהיה לנו עזרה מההורים. הוא מרוויח 6000 אך אנו התכוונו לחסוך את הכול לחתונה, שכירות של בית וכו'. אני גם עובדת אך עדיין לא מצליחה לחסוך משום שאני גם לומדת במכללה. האם אנו בשלב זה חייבים במעשר? חשוב לציין כי אנו לא מבזבזים כמעט כלום וחיים בפשטות ומוציאים רק על מה שחובה.
תשובה: אינכם חייבים אולם תתנו סכום כסף קבוע לצדקה.
שאלה: שילוח הקן או נקיון לפסח: כדי לבער חמץ מהרפת בא אני עובד כל שנה אני צריך לזרוק קינים של ציפורים עם גוזלים ביצים לפח. אני אדם מסורתי ואני יודע שיש מצווה שנקראת שילוח הקן, אדם שרוצה לקחת את הביצים לעצמו צריך לשלח את האם וזו מצווה גדולה. אבל לא כך במקרה שלי. לאחרונה לקראת הפסח הקרוב נתקלתי בקן של יונים והרגשתי ממש נורא עם זה שאני לוקח לה את "הילדים" כאילו ממש שמעתי את האמא בוכה!!! וגם כך אני לא עושה את זה בשביל הביצים. אז מה יותר חשוב פסח או להשאיר את האמא עם הגוזלים כי לפי האמור לעיל איני מבצע באמת את מצוות שילוח הקן. מה אני עושה במקרה כזה?
תשובה: החתם סופר אוסר לגרש ציפור מעל הביצים רק ע"מ לקיים מצוה לדעתו לא זאת כוונת המצוה רק מי שמעוניין לאכול את הביצים או את האפרוחים חייב להימנע מלאכול אתם גם את האם נקה את הרפת מהחמץ ותרויח שתי מצוות
שאלה: אמירת קדיש בליל הסדר: לכבוד הרב אני נמצא באבל על מות אבי. את ליל הסדר נערוך בביתו כל המשפחה ונהיה בעזרת השם מנין, האם נוכל לומר קדיש בשלב מסוים במהלך הערב? ושאלה נוספת, לקחתי את התפילין של אבא עליו ה מביתו לביתי, שלי נמצאים תמיד בבית הכנסת וריק איתם אני מניח, האם זה ר או שעלי להחזיר את התפילין של אבא לביתו או שרצוי להניח תפילין איתם אחת לתקופה? בברכת חג שמח
תשובה: אין אמירת קדיש אחרי הסדר לדעת האריזל אין להרבות בקדישים התפילין יכולות להיות בכל מקום שתרצה רצוי שמישהו מצהצאצאים יניח אותן אפשר להשתמש בפרשיות ולהחליף את הבתים או לחדשם
שאלה: שימוש בשתיה חריפה לאחר פסח: ברשותי בקבוקים של שתיה חריפה המהווים חמץ. האם ניתן להכלילם במכירת החמץ, להסתירם בארון סגור ולהשתמש בהם לאחר הפסח? הבקבוקים יקרים ועלו כסף רב. וחג כשר ושמח
תשובה: תביא אותם לסיום בכורות בביהכנ"ס מחר בבוקר ואם תישאר כמות גדולה שיש עמה הפסד מרובה תמכור לגוי בארון סגור
שאלה: וזלין בפסח: האם מותר להשתמש במשחת וזלין לפסח למרות שאין עליה הכשר?
תשובה: באופן פשוט, משחות אלו לא ראויות למאכל כלב ולכן אין צריך כשרות. אולם אם יש מוצר עם כשרות, במיוחד הנכנס לפה, עדיף.
שאלה: גידול ילד מיוחד: לכבוד הרב יוסף וייצן שלו וברכה, רצינו בבקשה לקבל הדרכה אמונית לגידול של ילד מיוחד שנולד עם תסמונת דאון. הטיפול בילד דורש המון כוחות נפש וגוף, כולל התמודדות עם התפתחות יותר איטית של התינוק, ועוד התמודדויות רפואיות מגוונות. התמודדות עם יחס החברה לילד, עם היחס הלפעמים מנוכר של מטפלים ורופאים שמאבחנים ומטפלים בו ולפעמים מתנהגים בצורה לא רגישה ואומרים דברים שמחלישים את ההורים. איך אפשר לקבל כוחות ושמחה להתמודדות היום יומית עם כל מה שדרוש כדי לתת לילד את המירב כדי שיתפתח ויגדל כרצון ה. לרב
תשובה: אני בטוח שמההתמודדות הענקית שלכם תצאו מורווחים. כבר לפי מה שאת כותבת אתם גיבורים יותר, מחוברים יותר ועוד מעלות נוספות. אתם צריכים בכל שבוע לחזור ולסכם לעצמכם מה אתם מרוויחים מכך שיש לכם ילד מיוחד. כנראה שזו הדרך הכי טובה עבורכם שהקב"ה חשב להגדיל ולהעצים אתכם. חיקו ואימצו בדרך זו. מעבר לכך שמעתי שיש קבוצות תמיכה של הורים לילדים עם סיפור דומה. אני מניח שגם קשר עם קבוצה מעין זו יכולה לתת תוספת כוח ועצמה. אולי תנסו זאת ויהיה ה' בעזרכם. אתם כולים לפנות לחברי הרב רפי פורשטיין או לרב שי פירון שהם מצויים בנושא זה ומכירים את השטח ואת העמותות וההתאגדויות שמהם תוכלו לבחור מה יכול לתרום גם לכם.
שאלה: שפופרת רחצה שמופק בה אור עם פתיחת הברז: התקנו במקלחת שפופרת לחיסכון במים. המים מתערבבים בה עם אוויר וכך נוצרת תחושה של זרם חזק אך בכמות מופחתת של מים. בשפופרת יש טיימר המבוסס על תאורת לד המציגה בצבעים את משך הזמן במהלך המקלחת לפי צבע האור. החלפת הצבעים מתבצעת אוטומטית בעזרת נורות LED פנימיות המופעלות מכוח זרימת המים ללא סוללות. בשבת אנו מקפידים לא להזרים מים דרך השפופרת בגלל האור שנדלק בה. אם בכל זאת מישהו פותח בטעות את הברז, האם מותר לסגור אותו?
תשובה: בהדלקת נורות led אין איסור תורה, ולכן במציאות כזאת- מותר לסגור את הברז.